ELÄMÄÄ JUMALAN VALTAKUNNASSA
Jumalan Sanan luotettavuuden todellisuus
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Olemme puhuneet siitä, miten meillä voi olla vankka usko vaikeina aikoina, -
koska nyt jos koskaan on aika, jolloin tarvitsemme vankkaa uskoa.
Maailma on niin sekaisin, että uskomme on oltava horjumaton.
Uskon, että tiedostat sen ja olet siitä samaa mieltä.
Olemme tutkineet seitsemää tärkeää ilmestystä, joihin meidän tulee juurtua.
Ei riitä, että meillä on niistä tietoa, vaan meidän tulee juurtua niihin, -
jotta sydämemme on vahva ja turvaamme Herraan.
Ensinnäkin meillä tulee olla ilmestys lunastuksemme todellisuudesta.
Olemme lunastetut, sillä Jeesus on hankkinut iankaikkisen lunastuksen.
Toisena oli ilmestys uudestisyntymisen todellisuudesta.
Mitä se tarkoittaa, että olemme syntyneet uudesti? Mitä se on?
Kolmantena oli ilmestys vanhurskautemme todellisuudesta -
ja neljäntenä ilmestys siitä totuudesta, että Jumala on meissä.
Tänään tutkimme viidettä totuutta, johon meidän tulee juurtua.
Se on ilmestys Jumalan Sanan luotettavuudesta.
Ilmestys Jumalan Sanan luotettavuudesta.
Luemme joitakin raamatunkohtia tähän liittyen -
ja rakennamme opetuksen niiden pohjalta. Luetaan psalmista 138.
Ps. 138:2. Tai luetaan jakeesta 1.
"Daavidin virsi. Minä kiitän sinua kaikesta sydämestäni, -
veisaan sinun kiitostasi jumalien edessä.
Minä rukoilen sinua kumartuneena sinun pyhään temppeliisi päin -
ja kiitän sinun nimeäsi sinun armosi ja totuutesi tähden; -
sillä sinä olet osoittanut, että sinun lupauksesi on suuri yli kaiken, -
mitä sinun nimesi ilmoittaa."
Tämä tarkoittaa, että jos sanastasi ei ole mihinkään, ei ole nimestäsikään.
Myös lainat, luottokortit ja shekit toimivat tällä periaatteella.
Jos et pidä sanaasi, vaan ensin sitoudut siihen, -
että maksat takaisin tietyn määrän rahaa etkä sitten teekään sitä, -
joudut sulkulistalle. Jos sanaasi ei voi luottaa, nimesikin tahriintuu.
Tässä on kyse luotettavuudesta, että teemme sen, minkä lupaamme.
Sitä luotettavuus on. Ilmoituksen Jumalan Sanan luotettavuudesta -
täytyy olla meissä vahva. Jumala ei vain puhu lämpimikseen, -
vaan Hän sanoo mitä tarkoittaa ja tarkoittaa mitä sanoo.
Ja Jumala seisoo kaiken sanomansa takana, sillä Hän on Jumala.
Ja Hänen lupauksensa on suuri yli kaiken, mitä Hänen nimensä ilmoittaa.
Se tarkoittaa Hänen luotettavuuttaan. Jos Hän sanoo jotain, Hän tekee sen.
Jos ei tee, Hänen nimestään ei ole mihinkään eikä Häneen voi luottaa.
Psalminkirjoittaja oivalsi jotain.
Hän oivalsi Jumalan liiton. Puhumme siitä lisää myöhemmin.
"...sinun lupauksesi on suuri yli kaiken, mitä sinun nimesi ilmoittaa."
Jos haluat, ettei uskosi horju vaikeina aikoina, sinun tulee tietää, -
että Jumalan Sana on suuri yli kaiken sen, mitä Hänen nimensä ilmoittaa.
Se tarkoittaa, että Hän pitää Sanaansa suuressa arvossa -
ja että Hänen Sanansa on luotettava. Hän tekee sen, minkä lupaa tehdä.
Sitä tämä kirja itse asiassa on, kannesta kanteen.
Tämä kirja kertoo ihmiskunnalle, että Jumala on uskollinen.
Jumala pitää Sanansa. "Ei Jumala ole ihminen, niin että hän valhettelisi."
Jumala tekee sen, minkä sanoo tekevänsä.
Tämä on liittojen kirja. Siinä on vanha ja uusi liitto.
Jos haluamme, ettei uskomme horju vaikeina aikoina, meidän tulee tuntea -
Jumalan Sanan luotettavuuden ilmestys. Luetaan Jesajan kirjasta.
Jes. 40:8.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti."
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti."
Se tarkoittaa, että kaikella muulla paitsi Jumalan Sanalla -
on viimeinen käyttöpäivä. Jumalan Sana on ikuinen.
Luetaan psalmin 119 jae 89.
Ps. 119:89. Se on väkevää tekstiä.
Psalminkirjoittaja kirjoittaa: -
"Iankaikkisesti pysyy sinun sanasi, Herra, vahvana taivaissa."
Miten kauan on iankaikkisesti? Iankaikkisesti on iankaikkisesti.
"Iankaikkisesti pysyy sinun sanasi, Herra, vahvana taivaissa.
Sinun uskollisuutesi kestää polvesta polveen, -
sinä perustit maan, ja se pysyy.
Sinun järjestyksesi mukaan ne pysyvät vielä tänä päivänä, -
sillä ne kaikki ovat sinun palvelijoitasi."
Jumala perusti maan Sanallaan.
Joka aamu, kun nousemme sängystä, -
meihin vaikuttaa painovoiman laki.
Se tarkoittaa, että kun nousemme ylös, jalkamme osuvat lattiaan.
Painovoiman vuoksi emme leiju katossa, vaan jalkamme ovat maassa.
Jo sen, että kun nousemme ylös, jalkamme osuvat lattiaan, -
pitäisi osoittaa meille, että Jumalan Sana pysyy iankaikkisesti.
Hän perusti maapallon Sanallaan -
ja koska Hän perusti maapallon, painovoima on olemassa.
Joka aamu, kun heräämme ja otamme ensimmäisen askeleen, -
se todistaa meille, että Jumalan Sana pysyy iankaikkisesti.
"...sinun järjestyksesi mukaan ne pysyvät vielä tänä päivänä."
Sen, että heräät joka aamu ja näet, että aurinko on noussut, -
pitäisi todistaa sinulle, miten väkevä Jumalan Sana on, -
koska Jumala sanoi Sanan, ja aurinko alkoi toimia kellontarkasti.
Se nousee ja laskee, ja maa kiertää sitä kellontarkassa rytmissä.
Se osoittaa, että kaikki pysyy Jumalan järjestyksen mukaisesti.
Ne ovat Jumalan palvelijoita, eli ne tottelevat Hänen Sanaansa.
Sitä on Jumalan Sanan voima. Jumalan Sana pysyy iankaikkisesti.
Jumalan Sana pysyy ikuisesti, ja Hän korottaa Sanansa nimensä yli.
Se tarkoittaa luotettavuutta, ja kaikki pysyy Hänen järjestyksensä mukaan.
Luimme juuri jakeen Jes. 40:8: "Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti."
Luetaan sitten psalmista 89.
Jos haluamme pysyä vahvoina, lujina, horjumattomina, -
kestävinä ja järkkymättöminä vaikeina aikoina, -
meillä täytyy olla ilmestys Jumalan Sanan luotettavuudesta.
Tämä ei ole vain kokoelma kivoja tarinoita eikä historian oppikirja.
Tämä on Jumalan Sanaa, ja Jumalan Sana toimii ja on elävä.
Jumalan Sana on voima. Jumala loi maailman Sanallaan.
Kuuntelitpa puhettani missä tahansa, jalkasi pysyvät kiinni lattiassa -
Jumalan Sanan tähden, -
Jumalan Sanan luotettavuuden tähden.
Saat nähdä auringonvalon joka päivä Jumalan Sanan vuoksi.
Kaikki tottelee Hänen Sanaansa, ja se pysyy iankaikkisesti.
Jos haluamme, ettei uskomme horju, -
meidän tulee tietää, että Jumalan Sana pysyy ikuisesti.
Jumala ei riko lupauksiaan. Jumala ei tee lupauksia, joita ei voi pitää.
Luetaan psalmin 89 jakeesta 34.
"...mutta armoani en minä ota häneltä pois -
enkä vilpistele uskollisuudestani."
"...mutta armoani en minä ota häneltä pois -
enkä vilpistele uskollisuudestani. En minä liittoani riko, -
enkä muuta sitä, mikä on minun huuliltani lähtenyt."
Tämä on väkevä Jumalan Sana. "En minä liittoani riko, -
enkä muuta sitä, mikä on minun huuliltani lähtenyt."
Kun Jumala sanoo jotain, se on liitto, eikä liittoa voi rikkoa.
Sitä Jumalan Sanan luotettavuus on. Hän on Jumala, joka tekee liiton -
ja pitää sen. Näin Hän toimii suhteessa ihmisiin, luotuihinsa.
Hän tekee liiton ja pitää sen.
Olemme yhteydessä Jumalaan, joka tekee liiton ja pitää sen.
Jos tiedät olevasi liittosuhteessa Jumalaan, -
kun tiedät olevasi liittosuhteessa Jumalaan, -
olet horjumaton, -
koska tiedät, että Jumala tulee pitämään sinusta huolen.
Jumala pitää huolen siitä, ettei mikään vahinko kohtaa sinua, -
koska olet liittosuhteessa Häneen ja sinulla on Jumalan Sana.
Tämä ei ole vain kaunis ajatus, se on totuus. Tämä on Raamatun Jumala.
Hän on Jumala, joka tekee liiton ja pitää sen. Näin Hän suhtautuu meihin.
Ensin Hän tekee liiton ja sitten Hän pitää sen, -
koska silloin voimme luottaa Häneen tietäen, että Hän on uskollinen.
Kun tiedät, että Hän on uskollinen, luotettava ja oikeudenmukainen, -
pystyt olemaan luja ja horjumaton vaikeina aikoina.
Luetaan Jesajan luvusta 55 ja jakeesta 11.
Juurruta itsesi näihin totuuksiin.
"Ei Jumala ole ihminen, niin että hän valhettelisi." (4. Moos. 23:19)
Jes. 55:11 "...niin on myös minun sanani, joka minun suustani lähtee: -
ei se minun tyköni tyhjänä palaja, vaan tekee sen, mikä minulle otollista on..."
Mikä Sana! "...niin on myös minun sanani, joka minun suustani lähtee..."
Jumala puhuu tässä Sanastaan, joka lähtee Hänen suustaan.
"ei se minun tyköni tyhjänä palaja, vaan tekee sen, mikä minulle -
otollista on, ja saa menestymään sen, mitä varten minä sen lähetin."
Aamen. Miten meillä voi olla vaikeita ja huonoja aikoja, -
kun meillä on Jumala, joka on tehnyt liiton?
Meillä on Jumala, joka tekee liiton ja pitää sen.
Hän on antanut meille Sanansa.
Kun se lähtee Hänen suustaan, se ei palaa Hänen luokseen tyhjänä.
Se ei palaa ennen kuin saa aikaan sen, mitä varten Hän sen lähetti.
Meidän tehtävämme on uskoa tämä. Sitä me tässä juuri teemme.
Hän sanoo, että Hänen Sanansa pysyy taivaassa ikuisesti.
Me saamme Hänen Sanansa pysymään maan päällä uskomalla sen.
Uskomalla sen, puhumalla sitä ja toteuttamalla sitä, -
koska Sanan kuulijat ja tekijät ovat siunattuja.
Usko tämä. Usko se, että olet liittosuhteessa Jumalan kanssa.
Se tarkoittaa, että Jumala on tehnyt kansalleen verellä vahvistetun valan -
varjella ja suojella heidät vahingoittumattomina -
ja pitää heistä huolta tässä sekavassa ja vaarallisessa maailmassa.
Sitä se tarkoittaa.
Se tarkoittaa, että Hän pitää sinua silmällä, vartioi ja suojelee sinua, -
huolehtii sinusta ja elättää sinut, koska Hän on luvannut niin.
Emme me yritä vakuuttaa Jumalaa siitä, että Hänen pitää tehdä näin.
Emme yritä vakuuttaa Jumalaa siitä, että Hänen pitää varjella meitä -
ja huolehtia meistä. Tämä ei ole meidän ajatuksemme, vaan Hänen.
Hän itse keksi tämän ja sanoi: "Minä varjelen ja suojelen sinua, -
minä pidän sinusta huolen ja pelastan sinut."
Jos haluamme olla vahvoja, -
lujia ja horjumattomia näinä aikoina, -
meidän täytyy tulla tietoisiksi siitä, että Jumalan Sana on luotettava -
ja Jumala pitää Sanansa. Jumalan Sanan luotettavuus.
Se, mitä Hänen Sanansa sanoo, tapahtuu. Joku saattaa sanoa: -
"Kuulehan, veli, kokeilin tätä Sana-juttua, mutta ei se toimi.
Yritin uskoa Jumalan Sanaan, mutta ei se toimi."
Sanoisin hänelle: "Sana koetteli sinua, mutta sinä et toiminut."
Jumalan Sana toimii aina, jos uskomme siihen -
ja päätämme totella sitä. Koskaan ei tule aikaa, jolloin se ei toimisi.
Voit kukistaa ja voittaa -
kaikki vihollisen hyökkäykset Sanan avulla.
Kyllä, voit voittaa. Sinut on luotu voittamaan.
Jos elämääsi kohtaan hyökätään, dna:hasi on kirjoitettu, että voitat.
Sinussa on sen ainoan miehen Henki, joka voitti kuoleman.
Henki, joka sinussa asuu, on sen miehen Henki, -
joka ainoana maailmanhistoriassa voitti kuoleman ja nousi voittajana.
Uskovan sisällä asuu voittaja, sankari ja valloittaja.
"Hänen sydämensä on vahva, sillä hän turvaa Herraan."
Toista perässäni: "Sydämeni on vahva, sillä turvaan Herraan."
Aamen. Luetaan Jeremian kirjan luvusta 1 ja jakeesta 12.
"Herra sanoi minulle: 'Sinä olet nähnyt oikein; -
sillä minä valvon sanaani toteuttaakseni sen'."
"Minä valvon sanaani toteuttaakseni sen." Jumala puhuu tässä.
Jumala valvoo nytkin Sanaansa toteuttaakseen sen.
Asiayhteys tässä on, että Hän halusi Jeremian puhuvan Sanaansa, -
ja lupasi valvoa sitä. Kun Jeremia puhuisi sitä, Jumala toteuttaisi sen.
Jumala valvoo Sanaansa tänään, -
jotta uskoisimme sen ja puhuisimme sitä ja Hän voisi toteuttaa sen.
Meillä on Jumala, joka tekee liiton ja pitää sen, -
ja Hän on luvannut pitää meidät vahingoittumattomina vaikeina aikoina.
Emme vain sinnittele näinä aikoina, vaan me kukoistamme.
Tämä auttaa sinua olemaan luja, vahva ja horjumaton.
Luetaan seuraavaksi Matteuksen evankeliumista.
Matteuksen luku neljä.
Jos on koskaan ollut olemassa tapa voittaa, -
valloittaa ja olla voittoisa, se on Jeesuksen toimintatapa.
Hän opetti meille esimerkillään, miten voimme voittaa.
Katsotaan, miten Jeesus voitti. "Sitten Henki vei Jeesuksen ylös -
erämaahan perkeleen kiusattavaksi. Ja kun Jeesus oli paastonnut -
neljäkymmentä päivää ja neljäkymmentä yötä, -
tuli hänen lopulta nälkä. Silloin kiusaaja tuli hänen luoksensa -
ja sanoi hänelle: 'Jos sinä olet Jumalan Poika, -
niin käske näiden kivien muuttua leiviksi'."
Paholainen tuli, kun Hänellä oli nälkä.
Hän oli haavoittuvassa asemassa, ja paholainen puhui Hänelle ruuasta.
"Jos sinä olet Jumalan Poika, niin käske näiden kivien muuttua leiviksi".
Mutta Hän vastasi. Toista perässäni: "Hän vastasi."
Hän ei vain kuunnellut loputtomiin. Sinun täytyy vastata viholliselle.
"Mutta hän vastasi ja sanoi: 'Kirjoitettu on: -
Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee'.
Silloin perkele otti hänet kanssansa pyhään kaupunkiin -
ja asetti hänet pyhäkön harjalle." Paholainen sanoi: -
"Jos sinä olet Jumalan Poika, niin käske näiden kivien muuttua leiviksi".
Jeesus vastasi: "Kirjoitettu on..." Kun Jeesus sanoi näin, -
Hän tarkoitti, että Jumala on sanonut, Jumala on julistanut, -
ja paholainen vaihtoi heti puheenaihetta.
Paholainen ei voi puolustautua Jumalan Sanaa vastaan.
Hän ei voi kaivautua mihinkään koloon -
eikä mennä minkään kiven alle, luolaan tai kilven taakse -
piiloon Jumalan Sanalta.
Hän ei voi puolustautua Jumalan Sanaa vastaan mitenkään.
Jumalan Sana sydämessäsi ja suussasi saa sinut voittamaan, -
koska Jumala valvoo Sanaansa toteuttaakseen sen. Jatketaan.
"Silloin perkele otti hänet kanssansa pyhään kaupunkiin -
ja asetti hänet pyhäkön harjalle ja sanoi hänelle: -
'Jos sinä olet Jumalan Poika, niin heittäydy tästä alas; -
sillä kirjoitettu on: Hän antaa enkeleilleen käskyn sinusta,
ja: He kantavat sinua käsillänsä, ettet jalkaasi kiveen loukkaisi'."
Paholainen yritti olla fiksu ja lainasi Sanaa, mutta tulkitsi sen väärin.
Jeesus sanoi: "Taas on kirjoitettu: -
'Älä kiusaa Herraa, sinun Jumalaasi'." Jeesus käytti jälleen Jumalan Sanaa, -
koska Hän tiesi, että Jumalan Sana on luotettava.
Paholainen ei voi puolustautua mitenkään Jumalan Sanaa vastaan.
Väkevin asia koko maailmassa on Jumalan Sana.
Kyllä, usko minua. Jumala puhui, ja tämä maailma, maailmankaikkeus -
ja kaikki muukin syntyi. Raamattu sanoo Heprealaiskirjeessä, -
että Hän kantaa kaiken voimansa Sanalla.
Kaikki asiat, jopa tämä pöytä, pysyvät kasassa Jumalan Sanalla.
Kaikki pysyy koossa Jumalan Sanalla, ja tuo Sana on meissä uskovissa.
Hän on antanut meille Sanansa. Miten voimme sanoa, -
ettei Jumala pidä Sanaansa? Jumala pitää Sanansa ja lupauksensa.
Jos haluat olla vahva vaikeina aikoina, tiedä, että Jumala pitää Sanansa.
Sinussa ei pitäisi olla mitään epäilystä siitä, pitääkö Jumala Sanaansa.
Jumala pitää Sanansa. Hän on pitänyt Sanansa ennen -
ja pitää sen tänään ja huomenna.
Paholainen on aseeton sitä vastaan. "Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti."
Kaikki on väliaikaista, mutta Jumalan Sana on ikuinen, -
ja meillä on Hänen Sanansa. Luetaan tämä jaejakso loppuun.
"Taas perkele otti hänet kanssansa sangen korkealle vuorelle -
ja näytti hänelle kaikki maailman valtakunnat ja niiden loiston -
ja sanoi hänelle: 'Tämän kaiken minä annan sinulle, -
jos lankeat maahan ja kumarrat minua'. Silloin Jeesus sanoi hänelle: -
'Mene pois, saatana; sillä kirjoitettu on: Herraa, sinun Jumalaasi, -
pitää sinun kumartaman ja häntä ainoata palveleman'."
Jeesus vastasi kiusauksiin Sanalla, -
koska paholainen voi vain väännellä sitä, ei kyseenalaistaa sitä.
Katso, mitä Jeesus sanoi: "Mene pois, saatana; sillä kirjoitettu on: -
'Herraa, sinun Jumalaasi, pitää sinun kumartaman -
ja häntä ainoata palveleman'. Silloin perkele jätti hänet; ja katso, -
enkeleitä tuli hänen tykönsä, ja he tekivät hänelle palvelusta."
Jos haluat, että paholainen lähtee, jos haluat voittaa ajatukset, -
tunne Jumalan Sana ja puhu sitä.
Aamen. Usko Jumalan Sanaa ja puhu sitä. Tiedä, että se on luotettava.
Kerrataan vielä. Ilmestys lunastuksemme todellisuudesta.
Tarvitsemme sitä, jos haluamme olla horjumattomia vaikeina aikoina.
Ilmestys uudestisyntymisen ja vanhurskautemme todellisuudesta, -
ilmestys siitä, että Jumala on ja asuu sisällämme, -
ja ilmestys Jumalan Sanan luotettavuuden todellisuudesta.
Jumalan Sana on universumin voimakkain asia, ja meillä on se.
Koska meillä on Jumalan Sana, emme horju vaikeinakaan aikoina, -
vaan sydämemme voi olla luja ja saamme luottaa Herraan.
Nähdään taas ensi jaksossa. Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki